พร้อมจะไปต่อต้องรับฟัง
ตลาดนัดสะสมนักเลือกตั้ง,เอาเป็นว่าหลังปฏิทินการเมืองออกมาแล้วทำให้ทราบล่วงหน้าได้ว่าวันไหน เวลาไหน จะต้องทำอะไรกันบ้าง,แม้แต่ไทม์ไลน์ออกมาอย่างนี้แล้ว แต่ก็ยังมีคำถามเอะใจ เดิมๆว่ายังไม่เชื่อว่าจะมีการเลือกตั้ง หรือไม่เชื่อว่า 24 ก.พ.62 ไม่ใช่วันเลือกตั้ง,เหตุผลโดยรวมๆก็คือ ไม่เชื่อ คสช.ว่างั้นเถอะ,ก็ว่ากันไปใครจะเชื่อหรือไม่เชื่อ แต่สำหรับนักการเมืองโดยรวมแล้วน่าจะพึงใจมากกว่า เพราะปฏิทินที่มานั้นค่อนข้างจะเป็นเหตุเป็นผล มีเงื่อนไขกฎหมายและวันเวลาเป็นตัวกำหนด,เหล่านี้ทำให้พรรคการเมือง นักการเมืองก็ต้องปฏิบัติภาระให้สอดรับกับปฏิทินดังกล่าว เพราะมิฉะนั้นอาจเกิดความผิดพลาดได้,มิติการเมืองด้วยเงื่อนไขรัฐธรรมนูญจะเป็นตัวกำหนดสำคัญที่ทำให้ทิศทางการต่อสู้ในสนามเลือกตั้งต้องมีแผนแยบยลมากกว่าที่ผ่านมา,ภาพกว้างๆ อย่างที่เห็นพรรคเพื่อไทยย่อยสลายพรรคแยกออกไปเป็นพรรคไทยรักษาชาติ (ทษช.) ส่วนหนึ่งนั้นถือว่าชัดเจนมากที่สุด,เพื่อธรรม-เพื่อชาติ ไม่ใช่พรรคหลัก,ด้วยตัวเลข ส.ส.เขต 350 เสียง และปาร์ตี้ลิสต์ 150 เสียงนั้นคือความพยายามที่จะให้ได้เสียงมากที่สุด,ติดเงื่อนไขต้องกาบัตรใบเดียวเพื่อเลือกทั้ง 3 อย่าง คือ ส.ส.เขต ส.ส.ปาร์ตี้ลิสต์ และนายกรัฐมนตรี พรรคไหนได้คะแนน ส.ส.เขตสูงสุดอาจจะไม่ได้ ส.ส.ปาร์ตี้ลิสต์ก็ได้,นั่นแหละทำให้แต่ละพรรคต้องคิดยุทธวิธีในการสู้เลือกตั้ง,เช่นเดียวกันคู่ต่อสู้สำคัญคือ กองหนุน พล.อ.ประยุทธ์ จันทร์โอชา ที่หวังจะกลับมาเป็นนายกฯหลังเลือกตั้ง,ก็ใช้ยุทธวิธีไม่ต่างกัน เพียงแต่ว่ามาจากหลากหลายค่ายเข้ามารวมกันอย่างหลวมๆโดยมีพรรคพลังประชารัฐเป็นพรรคหลัก,มีพรรคระดับกลางเข้ามาเป็นแนวร่วมซึ่งอยู่ที่ข้อตกลงความสัมพันธ์ความผูกพันและปัจจัยความเชื่อมต่อเพื่อให้มีความมั่นใจว่าเมื่อถึงเวลานั้น อย่าเบี้ยว,อีกพรรคคือประชาธิปัตย์ซึ่งได้หัวหน้าพรรคคนใหม่แต่หน้าเดิมคือ อภิสิทธิ์ เวชชาชีวะ นั้นการเลือกตั้งน่าจะเป็นแบบเบอร์เดียวใบเดียวคือต่อสู้เพื่อให้ได้ ส.ส.มากสุดเท่าที่จะทำได้ อยู่ที่ว่าจะได้มากน้อยแค่ไหน,พูดไปแล้วน่าจะวางฐานะเป็น ตัวแปร ทางการเมือง,หากได้เสียงมากหน่อยก็มีอำนาจต่อรองมากขึ้น หากได้ไม่มากนักการต่อรองก็เบาลงหน่อยเป็นไปตามธรรมชาติการเมือง,เอาเป็นว่าการเมืองหน้าถัดไปนี้สนุกไม่น้อย,มีการแสดงความเห็นของคนกลุ่มหนึ่งที่กล่าวถึง พล.อ.ประยุทธ์ ต่อการไปต่อในฐานะนักการเมืองที่จะเป็นนายกฯ,หากมาตามกติกาก็ยินดีต้อนรับ,หากมาตามกติกาก็ต้อนรับเช่นกัน เพียงแต่เมื่อได้เป็นนายกฯหัวหน้ารัฐบาลอย่าทำแบบเก่าคือตั้งเพื่อนพ้องน้องพี่,เข้ามาร่วมรัฐบาลอีก,เพราะมันจะเกิดปัญหา เพราะเห็นแก่คนเหล่านี้มากกว่าชาวบ้าน,อีกคำตอบคืออย่ากลับมาเลย เพราะที่ผ่านมายังไม่สามารถสร้างผลงานได้เป็นที่น่าพอใจก็ไม่ควรจะเป็นต่อไปแล้ว,เป็นความหลากหลายทางความเห็นที่ควรฟังไม่น้อย.,สายล่อฟ้า
แม้แต่ไทม์ไลน์ออกมาอย่างนี้แล้ว แต่ก็ยังมีคำถามเอะใจ เดิมๆว่ายังไม่เชื่อว่าจะมีการเลือกตั้ง หรือไม่เชื่อว่า 24 ก.พ.62 ไม่ใช่วันเลือกตั้ง
การเลือกตั้ง,ไทม์ไลน์,นักการเมือง,กล้าได้กล้าเสีย,สายล่อฟ้า